Mõni ettevõtja on ennustanud, et puiduhinna (eelkõige küttepuidul) kasvu võib tagant suruda valitsuse otsus erimärgistatud kütuse kasutamise keelamisest metsatööl. Kas see puiduhinda mõjutab, on siiski küsitav. Aga kindlasti halvendab see meie metsaomanike konkurentsivõimet naabritega võrreldes, suurendab ülestöötamise kulu ja pigem vähendab metsaomaniku tulu. Küll aga võib hindu alla suruda 2012. aasta keskel suure tõenäosusega taashoogustuv  ümarpuidu import Venemaalt. Seega võiks metsaomanikele soovitada, et praegu on veel võimalik madalama ülestöötamiskuluga piisavalt head tulu saada.